
ΤΕΥΧΟΣ ΔΕΥΤΕΡΟ 


Αρ 


. Φύλλου 503 


ΑΠΟΦΑΣΕΙΣ 

Αριθμ. 2563/19/ΓΠ 

Εσωτερικός Κανονισμός Λειτουργίας Προγράμ¬ 
ματος Μεταπτυχιακών Σπουδών με τίτλο «Νευ¬ 
ροαποκατάσταση» του Τμήματος Ιατρικής, της 
Σχολής Επιστημών Υγείας του Πανεπιστημίου 
Θεσσαλίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών κάθε Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο τουΤμήματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, τ. Α'), σύμφωνα με τις οποίες 
«Τα ΑΕΙ οφείλουν, μέσα σε προθεσμία έξι (6) μηνών από 
την έναρξη ισχύος του παρόντος νόμου να καταρτίσουν 
και να δημοσιεύσουν τους Κανονισμούς του άρθρου 45» 
σε συνδυασμό με την αρ. 227378/Ζ//22-12-2018 εγκύ¬ 
κλιο του ΥΠΠΕΘ. 

3. Την αριθμ. 962/19/ΓΠ/21-1-2019 (ΦΕΚ 277/τ. Β'/ 
7-2-2019) απόφαση της Συγκλήτου, με την οποία ιδρύ¬ 
θηκε το Π.Μ.Σ. «Νευροαποκατάσταση», σε εφαρμογή 
των διατάξεων του άρθρου 32 του ν. 4485/2017 (ΦΕΚ 
114, τ. Α'). 

4. Την απόφασή της Συνέλευσης του Τμήματος Ια¬ 
τρικής στην αριθμ. 6η/21-11-2018 συνεδρίασή της, 
με την οποία καταρτίστηκε ο Κανονισμός Μεταπτυ¬ 
χιακών Σπουδών του Π.Μ.Σ. «Νευροαποκατάσταση», 
σύμφωνα με τις διατάξεις των άρθρων 30 έως 37 του 
ν. 4485/2017(ΦΕΚ 114, τ.Α'). 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 


ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 
«ΝΕΥΡΟΑΠΟΚΑΤΑΣΤΑΣΗ» 

Τμήματος Ιατρικής της Σχολής επιστημών Υγείας 
του Πανεπιστημίου Θεσσαλίας 

Το ΠΜΣ, «Νευροαποκατάσταση», έχει ως αντικείμε¬ 
νο την εκπαίδευση των φοιτητών στην αποκατάσταση 
νευρολογικών ασθενών όπως η αποκατάσταση και αντι¬ 
μετώπιση έχει διαμορφωθεί τα τελευταία χρόνια με την 
εξέλιξη της γνώσης στον τομέα των νευροεπιστημών. 
Στόχος είναι η παροχή υψηλού επιπέδου εξειδίκευσης 
και διεξαγωγής έρευνας έτσι ώστε οι πτυχιούχοι του να 
αποκτήσουν ισχυρό επιστημονικό υπόβαθρο, εμπειρία 
και τεχνικές σε θέματα νευροαποκατάστασης, με σκοπό 
την επιτυχή επαγγελματική σταδιοδρομία στον ιδιωτικό 
και το δημόσιο τομέα. 

Το προτεινόμενο Π.Μ.Σ. μπορεί να θεωρηθεί καινο- 
τόμο ως προς το περιεχόμενο καθώς καλύπτει τις σύγ¬ 
χρονες εξελίξεις στον τομέα των νευροεπιστημών και 
το πώς αυτές επηρέασαν τις εξελίξεις στις επιστήμες 
της νευροαποκατάστασης. Πρόκειται για το μοναδικό 
καινοτόμο διατμηματικό πρόγραμμα εξειδίκευσης στη 
νευροαποκατάσταση στην Ελλάδα. 

Το συγκεκριμένο ΠΜΣ έχει σαν στόχο την επιστημο¬ 
νική προσέγγιση της αλληλεπίδρασης μεταξύ του εγκε¬ 
φάλου και της παραγωγής της ανθρώπινης κίνησης 
(ητονθίπθηΐ: 5είθποθ5) καθώς και στη μεταφορά αυτής 
της γνώσης στην καθημερινή κλινική πράξη μέσω των 
αρχών της νευροαποκατάστασης. Θα βοηθήσει τους με¬ 
ταπτυχιακούς φοιτητές να κατανοήσουν περισσότερο τις 
μεθόδους παρέμβασης για τη θεραπεία με αποτέλεσμα 
τη δημιουργία επιστημόνων με ειδικές γνώσεις στον 
τομέα αυτό. Θα προσεγγίζει σημαντικά θέματα όπως, 
ο ρόλος των διαφόρων περιοχών του εγκεφάλου στο 
σχεδίασμά και την παραγωγή της κίνησης, τις αλλαγές 
που συμβαίνουν στις νευρωνικές συνάψεις μετά από νευ- 
ρολογική βλάβη και το ρόλο των υγιών δομών και της 
πλαστικότητας, τη σημασία της έγκαιρης αντιμετώπισης 
και των κατευθυντήριων γραμμών καθώς και τις αρχές 
της νευροαποκατάστασης στις διάφορες νευρολογικές 
παθήσεις και πώς αυτές τροποποιήθηκαν μετά από και- 
νοτόμες έρευνες στις νευροεπιστήμες. 

Η μεγάλη σημασία που δίνεται παγκόσμια στην αντι¬ 
μετώπιση των νευρολογικών παθήσεων σε παιδιά και 
ενήλικες, και η έγκαιρη αντιμετώπισή τους ώστε ο ασθε- 

νής να παραμένει λειτουργικός στη σύγχρονη κοινωνία 
(μειώνοντας έτσι το κόστος περίθαλψης για το κράτος και 
την οικογένεια του ασθενή) καθιστούν αναγκαία τη λει¬ 
τουργία του ΠΜΣ, «Νευροαποκατάσταση». Η εκπαίδευ¬ 
ση των λειτουργών υγείας σ' αυτό το θέμα θα διευρύνει 
την επικοινωνία μεταξύ επιστημόνων με προέλευση από 
διαφορετικούς κλάδους. Οι απόφοιτοι του ΠΜΣ θα μπο¬ 
ρούν να χειρίζονται, να σχεδιάζουν και να αναπτύσσουν 
προγράμματα παρέμβασης ανάλογα μετην υποκείμενη 
νευρολογική νόσο. 

Το συγκεκριμένο ΠΜΣ θα συμβάλει στη μείωση της 
ανεργίας και της έλλειψης ειδικευμένου προσωπικού, 
στην ολιστική αντιμετώπιση νευρολογικών ασθενών που 
πολλές φορές χρήζουν θεραπευτών με μία ευρεία γκάμα 
γνώσεων και ικανοτήτων. Επίσης, το ΠΜΣ ακολουθώντας 
τις σύγχρονες παγκόσμιες εξελίξεις στη νευροαποκατά¬ 
σταση θα συμβάλλει στη βελτίωση της μεταπτυχιακής 
εκπαίδευσης με επακόλουθο την δημιουργία αποφοίτων 
ισάξιων αυτών των Πανεπιστημίων της αλλοδαπής και 
τον περιορισμό του ρεύματος εξόδου των πτυχιούχων 
από τη χώρα μας. Το ΠΜΣ θα προσφέρει εξειδίκευση η 
οποία θα καλύψει υπαρκτές και ουσιαστικές ανάγκες στο 
χώρο του ελληνικού εκπαιδευτικού συστήματος. 

Σκοπός 

■ Η παροχή υψηλού επιπέδου μεταπτυχιακών σπου¬ 
δών. 

• Η ανάπτυξη τεχνικών και μεθοδολογιών προσέγγι¬ 
σης των ατόμων με κινητικά προβλήματα με στόχο την 
αντιμετώπιση απειλητικών και δυσάρεστων για την ζωή 
καταστάσεων. 

■ Η παροχή γνώσης στις σύγχρονες απόψεις για την 
επίδραση της κίνησης στην υγεία, όπως αυτά περιγρά- 
φονται στην ελληνική και διεθνή βιβλιογραφία. 

• Η δημιουργία επιστημόνων με τις απαιτούμενες δεξι¬ 
ότητες για επιτυχή σταδιοδρομία στον ιδιωτικό, δημόσιο 
και ακαδημαϊκό τομέα. 

■ Η προαγωγή και την ανάπτυξη ποιοτικής έρευνας 
στις επιστήμες της υγείας. 

■ Η προετοιμασία για μεταπτυχιακές σπουδές διδα¬ 
κτορικού επιπέδου. 

Άρθρο 1 
ΓΕΝΙΚΑ 

Το Π.Μ.Σ., «Νευροαποκατάσταση», το αντικείμενο 
του οποίου περιγράφεται αναλυτικά στην εισαγωγή, 
αποτελείται από τρία (3) εξάμηνα. Το Π.Μ.Σ. θα απο¬ 
νέμει Δίπλωμα Μεταπτυχιακών Σπουδών (Δ.Μ.Σ.) στη 
«Νευροαποκατάσταση» για τους υποψηφίους που 
θα ακολουθήσουν το γενικό πρόγραμμα σπουδών 
(Α, Β1, Γ εξάμηνο) και Δίπλωμα Μεταπτυχιακών Σπου¬ 
δών (Δ.Μ.Σ) στη «Νευροαποκατάσταση με εξειδίκευση 
στη Γνωστική Νευροαποκατάσταση» για τους υποψηφί¬ 
ους που θα ακολουθήσουν το πρόγραμμα εξειδίκευσης 
(Α, Β2, Γ εξάμηνο). 

Το προσωπικό αποτελείται από: 

1. Τους διδάσκοντες, οι οποίοι αποτελούνται σε πο¬ 
σοστό 60% από μέλη ΔΕΠ του οικείου τμήματος και σε 
ποσοστό 40% από μέλη ΔΕΠ άλλων τμημάτων. Συμμε¬ 
τέχουν επίσης και διάφοροι προσκεκλημένοι ομιλητές 


ομιλητές, σύμφωνα με την παράγραφο 5 του άρθρου 
34 του νόμου 4485. 

2. Το διοικητικό προσωπικό. 

3. Το τεχνικό προσωπικό. 

Για τη λειτουργία του Προγράμματος Μεταπτυχια¬ 
κών Σπουδών «Νευροαποκατάσταση», χρησιμοποιεί¬ 
ται η υπάρχουσα υλικοτεχνική υποδομή του Τμήματος 
Ιατρικής του Πανεπιστημίου Θεσσαλίας. Τα μαθήματα 
του Π.Μ.Σ. πραγματοποιούνται στους χώρους του νέου 
κτιρίου Ιατρικής. 

Επιπλέον δίνεται η δυνατότητα σε όλους τους μεταπτυ¬ 
χιακούς φοιτητές να έχουν στη διάθεσή τους σύγχρονα 
συστήματα και εργαλεία, όπως ηλεκτρονική διεύθυνση, 
πρόσβαση στο δίκτυο του Πανεπιστημίου με ασφάλεια, 
μέσω εικονικής σύνδεσης (Εικονικό Ιδιωτικό Δίκτυο - 
νΡΝ), ασύρματη πρόσβαση στο δίκτυο και στο Ιπϊθγπθϊ, 
κ.λπ., απόκτηση ακαδημαϊκήςταυτότητας, προκειμένου 
να πραγματοποιήσουν τις σπουδές τους. 

Στη διάθεση των μεταπτυχιακών φοιτητών είναι η 
πλήρως εξοπλισμένη Βιβλιοθήκη, η οποία παρέχει όλες 
τις υπηρεσίες μίας σύγχρονης πανεπιστημιακής βιβλι¬ 
οθήκης, (συνεχώς αναπτυσσόμενη συλλογή ποικίλων 
πληροφοριακών υλικών από τα οποία ένα μέρος είναι 
διαθέσιμη και σε ηλεκτρονική μορφή, πρόσβαση σε 
ηλεκτρονικούς καταλόγους και πληροφορικές πηγές, 
δανεισμός, διαδανεισμός, υποστήριξη ατόμων με αναπη¬ 
ρίες, πληροφοριακή υποστήριξη και εκπαίδευση μέσω 
σεμιναρίων τα οποία απευθύνονται σε πρωτοετείς με¬ 
ταπτυχιακούς φοιτητές με σκοπό την απόκτηση δεξιο¬ 
τήτων χρήσης των πηγών και των υπηρεσιών, αίθουσες 
μελέτης, υπηρεσίες πρόληψης λογοκλοπής). 

Επομένως οι κτιριακές εγκαταστάσεις και ο υλικοτε- 
χνικός εξοπλισμός γενικά, αφενός επαρκούν για τη λει¬ 
τουργία του εν λόγω Π.Μ.Σ. χωρίς να προκύπτει θέμα 
κωλύματος των προπτυχιακών μαθημάτων, καθώς τα 
μαθήματα και επιπλέον θα γίνεται περαιτέρω αξιοποί¬ 
ηση των ως άνω χώρων, χωρίς να απαιτείται επιπλέον 
εξοπλισμός. 

Άρθρο 2 

ΔΙΟΙΚΗΣΗ - ΑΡΜΟΔΙΑ ΟΡΓΑΝΑ 

Για την οργάνωση και τη λειτουργία του Προγράμμα¬ 
τος Μεταπτυχιακών Σπουδών του Τμήματος, αρμόδια 
όργανα είναι τα εξής: 

1. Η Σύγκλητος του Πανεπιστημίου Θεσσαλίας 

Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 
χαρακτήρα των Π.Μ.Σ. Επίσης, η Σύγκλητος ασκεί όσες 
αρμοδιότητες σχετικά μετά Π.Μ.Σ. δεν ανατίθενται από 
το νόμο ειδικώς σε άλλα όργανα. 

2. Συνέλευση του Τμήματος Ιατρικής (Σ.Τ). 

Η Συνέλευση του οικείου Τμήματος έχει τις εξής αρ¬ 
μοδιότητες: 

• Εισηγείται στη Σύγκλητο δια της Επιτροπής Μεταπτυ¬ 
χιακών Σπουδών της παραγράφου 5 του άρθρου 32 του 
νόμου 4485/2017 για την αναγκαιότητα ίδρυσης Π.Μ.Σ., 
σύμφωνα με το άρθρο 32, του ν. 4485/2017. 

• Ορίζει τα μέλη των Σ.Ε. 

• Εκλέγει τον Επιστημονικό Υπεύθυνο μετά από πρό¬ 
ταση της Πενταμελούς Συντονιστικής Επιτροπής (Σ.Ε.) 

■ Κατανέμει το διδακτικό έργο μεταξύ των διδασκό¬ 
ντων του Π.Μ.Σ. 

• Συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών. 

• Επικυρώνει τους πίνακες των επιτυχόντων. 

• Ορίζει τα μέλη των Συμβουλευτικών Επιτροπών για 
την εκπόνηση Διπλωματικής Εργασίας, καθώς και τα 
μέλη των Τριμελών Εξεταστικών Επιτροπών. 

• Διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ. 

• Απονέμει τα Διπλώματα Μεταπτυχιακών Σπουδών. 

■ Αντιμετωπίζει κάθε θέμα που προβλέπεται από τις 
επιμέρους διατάξεις της ισχύουσας νομοθεσίας και του 
Κανονισμού Μεταπτυχιακών Σπουδών του Τμήματος. 

3. Η Πενταμελής Συντονιστική Επιτροπή (Σ.Ε.) του 
Π.Μ.Σ. 

Η Συντονιστική Επιτροπή (Σ.Ε.) του Π.Μ.Σ. απαρτίζε¬ 
ται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία. Η Σ.Ε. εί¬ 
ναι αρμόδια για την παρακολούθηση και το συντονισμό 
της λειτουργίας του Π.Μ.Σ. καθώς και για την εποπτεία 
των διαδικασιών επιλογής των υποψηφίων Μεταπτυχι¬ 
ακών Φοιτητών (ΜΦ). Εποπτεύει ακόμα και συντονίζει 
τη λειτουργία των μεταπτυχιακών σπουδών. Στο έργο 
της συμπεριλαμβάνεται η επεξεργασία και η επίβλεψη 
του προγράμματος σπουδών καθώς και ο ορισμός των 
Συμβούλων Καθηγητών (ΣΚ) για κάθε ΜΦ, των Υπευ¬ 
θύνων Καθηγητών των μαθημάτων, των Διδασκόντων 
Καθηγητών (ΔΚ), των Επιβλεπόντων Καθηγητών (ΕΚ) για 
Διπλωματική Εργασία και την Επιτροπή Αξιολόγησης 
(ΕΑ) του Π.Μ.Σ. 

Αποτελείται από πέντε μέλη, τον Διευθυντή του Π.Μ.Σ. 
και τέσσερα μέλη ΔΕΠ του Τμήματος Ιατρικής που συμ¬ 
μετέχουν στο πρόγραμμα, τα οποία ορίζονται από τον 
Υπεύθυνο του Π.Μ.Σ. και εγκρίνονται από την Σ.Τ. 

4. Η Επιτροπή Μεταπτυχιακών Σπουδών 

Η Επιτροπή Μεταπτυχιακών Σπουδών συστήνεται σε 
κάθε Ίδρυμα, αποτελείται από τον Αντιπρύτανη Ακαδη¬ 
μαϊκών Υποθέσεων, ο οποίος εκτελεί χρέη προέδρου και 
τους Κοσμήτορες του οικείου Ιδρύματος ως μέλη και έχει 
τις αρμοδιότητες που προβλέπονται στην παράγραφο 5 
του άρθρου 32 του Νόμου 4485/2017. 

5.0 Διευθυντής του Π.Μ.Σ. 

Ο Διευθυντής του Π.Μ.Σ. είναι μέλος της Σ.Ε. και ορίζε¬ 
ται μαζί με τον Αναπληρωτή του, με απόφαση της Συνέ¬ 
λευσης του Τμήματος για διετή θητεία. Προεδρεύει της 
Σ.Ε., είναι μέλος Δ.Ε.Π. πρώτης βαθμίδας ή της βαθμίδας 
του αναπληρωτή, είναι του ιδίου ή συναφούς γνωστικού 
αντικειμένου με το γνωστικό αντικείμενο του Π.Μ.Σ. Ο 
Διευθυντής του Π.Μ.Σ. προεδρεύει και συντονίζει τις 
εργασίες της Σ.Ε., παρακολουθεί την οργάνωση και τη 
λειτουργία του Π.Μ.Σ. και εισηγείται στα αρμόδια όργανα 
του Ιδρύματος για κάθε θέμα που αφορά στην αποτελε¬ 
σματική εφαρμογή και καλή λειτουργία των μεταπτυχι¬ 
ακών σπουδών. 

6. Επιτροπή Οικονομικής Διαχείρισης του Π.Μ.Σ. 


Έργο της Επιτροπής Οικονομικής διαχείρισης είναι η 
οικονομική διαχείριση του Π.Μ.Σ. και συγκεκριμένα η 
παρακολούθηση, ο έλεγχος και η διαρκής ενημέρωση 
των οικονομικών του προγράμματος. 

7. Επιτροπή Δεοντολογίας του Π.Μ.Σ. 

Έργο της Επιτροπής Δεοντολογίας είναι η τήρηση των 
κανόνων της ηθικής και δεοντολογίας στον τρόπο διεξα¬ 
γωγής των μαθημάτων, των εξετάσεων, των ερευνητικών 
εργασιών, της συγγραφής και δημοσίευσης διπλωματι¬ 
κών εργασιών, πνευματικών δικαιωμάτων, λογοκλοπής 
εργασιών κ.λπ. 

8. Επιτροπή Επιλογής Μεταπτυχιακών Φοιτητών 

Έργο της Επιτροπή Επιλογής Μεταπτυχιακών Φοιτη¬ 
τών, αποτελούν τα παρακάτω: 

■ Έλεγχος και αξιολόγηση όλων των υποβληθέντων 
δικαιολογητικών. 

• Έλεγχος της συνάφειας του πτυχίου με το γνωστικό 
αντικείμενο του Π.Μ.Σ. 

• Έλεγχος της γλωσσικής επάρκειας. 

•Τελική κατάταξη υποψηφίων με βάση τη λίστα κρι¬ 
τηρίων του Π.Μ.Σ. και πρόταση επιλογής υποψηφίων με 
βάση την κατάταξη αυτή στη Σ.Τ. 

9. Επιτροπή Εξετάσεων 

Έργο της Επιτροπή Εξετάσεων, αποτελούν τα παρα¬ 
κάτω: 

• Έλεγχος και επιλογή θεμάτων για τις εξετάσεις των 
φοιτητών, από τα θέματα που καταθέτει ο κάθε διδάσκο¬ 
ντας για τα μαθήματα που πραγματοποίησε. 

• Επιλογή ημερομηνιών εξεταστικής εξαμήνων. 

• Διόρθωση γραπτών. 

• Επικύρωση βαθμολογιών. 

Άρθρο 3 

ΕΙΣΑΓΩΓΗ ΦΟΙΤΗΤΩΝ 

Κατηγορίες Πτυχιούχων που γίνονται δεκτοί στο Π.Μ.Σ. 

Στο Π.Μ.Σ. γίνονται δεκτοί κάτοχοι τίτλου του πρώτου 
κύκλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής, καθώς και πτυχιούχοιΤμημάτων 
ΑΤΕΙ συναφούς γνωστικού αντικειμένου. Οι κάτοχοι τίτ¬ 
λου ΑΕΙ της αλλοδαπής οφείλουν να προσκομίσουν την 
αναγνώριση του τίτλου τους από το ΔΙΚΑΤΣΑ-ΔΟΑΤΑΠ. 

Η επιλογή των φοιτητών γίνεται σύμφωνα με τις δι¬ 
ατάξεις του ν. 4485/2017, άρθρο 34 και του παρόντος 
Κανονισμού. 

Επίσης γίνονται δεκτοί απόφοιτοι ΑΕΙ και ΑΤΕΙ άλλων ει¬ 
δικοτήτων υπό προϋποθέσεις συμπληρωματικών κριτη¬ 
ρίων και συνεκτίμηση αποδεδειγμένης επαγγελματικής 
και ερευνητικής εμπειρίας σχετικής με το αντικείμενο του 
Π.Μ.Σ., ύστερα από απόφαση της Σ.Ε. και επικύρωσης 
από τη Σ.Τ. 

Προϋπόθεση για την επιλογή αποτελεί η επαρκής 
γνώση μίας τουλάχιστον γλώσσας πέραν της γλώσσας 
διεξαγωγής του Π.Μ.Σ. και ακαδημαϊκά κριτήρια, όπως 
ο βαθμός του πτυχίου, η βαθμολογία στα μαθήματα που 
είναι σχετικά με το γνωστικό αντικείμενο του Π.Μ.Σ., η 
επίδοση σε διπλωματική εργασία, όπου αυτή προβλέ- 
πεται στον πρώτο κύκλο σπουδών, καθώς και η σχετική 
ερευνητική ή επαγγελματική δραστηριότητα του υπο¬ 
ψηφίου. 

Στο Π.Μ.Σ. μπορούν μετά από αίτησή τους να εγγρα- 
φούν ως υπεράριθμοι, και μόνο ένας κατ' έτος και ανά 
Π.Μ.Σ., μέλη των κατηγοριών Ε.Ε.Π., καθώς και Ε.ΔΙ.Π. 
και Ε.Τ.Ε.Π. του ιδίου Τμήματος, σύμφωνα με τους ειδι¬ 
κότερους όρους που προβλέπονται στο άρθρο 45 του 
ν. 4485/2017, μόνο αν το αντικείμενο τους και το έργο 
που επιτελούν στοΤμήμα είναι συναφές με το αντικείμε¬ 
νο του Π.Μ.Σ. και εφόσον πληρούν τα υπόλοιπα κριτήρια 
εισαγωγής. 

Προκήρυξη θέσεων 

Η Συντονιστική Επιτροπή (Σ.Ε.) του Π.Μ.Σ. αποφασίζει 
για το χρόνο δημοσίευσης στον ημερήσιο ή ηλεκτρο¬ 
νικό τύπο, σχετικής ανακοίνωσης προς τους ενδιαφε¬ 
ρομένους υποψηφίους, όπου και προσδιορίζονται τα 
απαραίτητα προσόντα υποψηφίων για εισαγωγή στο 
Π.Μ.Σ. «Νευροαποκατάσταση», η προθεσμία υποβολής 
δικαιολογητικών, ο γενικός τρόπος αξιολόγησης υπο¬ 
ψηφίων και η διεύθυνση υποβολής δικαιολογητικών. 
Οι αιτήσεις υποβάλλονται σε ειδικά έντυπα που τους 
αποστέλλει ηλεκτρονικά ή τους παραδίδει η Γραμματεία 
του Προγράμματος Μεταπτυχιακών Σπουδών. 

Τα δικαιολογητικά που θα πρέπει να καταθέσουν οι 
υποψήφιοι είναι: 

1. Έντυπη αίτηση συμμετοχής. 

2. Αναλυτικό βιογραφικό σημείωμα με στοιχεία για τις 
σπουδές, την ερευνητική και επαγγελματική εμπειρία 
του υποψηφίου (με τα αντίστοιχα αποδεικτικά). 

3. Αντίγραφο διπλώματος ή πτυχίου ή βεβαίωση ότι 
αναμένεται η αποφοίτηση του υποψηφίου έως την ημέ¬ 
ρα έναρξης των μαθημάτων. Στις περιπτώσεις πτυχιού- 
χων Πανεπιστημίων της αλλοδαπής συνυποβάλλεται 
πιστοποιητικό αναγνώρισης από ΔΙΚΑΤΣΑ-ΔΟΑΤΑΠ. 

4. Αντίγραφο αναλυτικής βαθμολογίας. 

5. Φωτοτυπία της αστυνομικής ταυτότητας ή του δι¬ 
αβατηρίου. 

6. Δύο συστατικές επιστολές από Πανεπιστημιακούς 
δασκάλους, ερευνητές ή εξέχουσες προσωπικότητες 

7. Αποδεικτικά ξένων γλωσσών (και ιδιαίτερα της αγ¬ 
γλικής). 

8. Πρόσφατη φωτογραφία ταυτότητας (να επισυνά¬ 
πτεται στην αίτηση). 

Κριτήρια επιλογής Μεταπτυχιακών Φοιτητών 

Η διαδικασία επιλογής των Μεταπτυχιακών Φοιτητών 
(ΜΦ) συνεκτιμά τα ειδικά προσόντα των υποψηφίων, 
όπως αυτά προκύπτουν από τα δικαιολογητικά που 
έχουν υποβληθεί στη Γραμματεία του Π.Μ.Σ. και την 
απόδοση των υποψηφίων κατά τη διάρκεια προφορι¬ 
κής συνέντευξης, εάν αυτό ζητηθεί από την Επιτροπή 
Επιλογής των Μεταπτυχιακών Φοιτητών. 

Αξιολόγηση φοιτητών 

Η αξιολόγηση των υποψηφίων, που μέσα στις προβλε- 
πόμενες προθεσμίες, έχουν προσκομίσει όλα τα απαιτού- 
μενα δικαιολογητικά γίνεται από την Επιτροπή Επιλογής 
ΜΦ σε τρεις φάσεις: 

Α' Φάση: 

Έλεγχος δικαιολογητικών όλων των υποψηφίων. 

Β' Φάση: 

Η βαθμολόγηση των κριτηρίων γίνεται σε κλίμακα από 
0 μέχρι 100 και κάθε υποψήφιος πιστώνεται με συγκε¬ 


κριμένο αριθμό μορίων. Η Σ.Ε. σε συνεργασία με την 
Επιτροπή Επιλογής (Ε.Ε.) των υποψηφίων, αξιολογεί και 
προκρίνει τους υποψηφίους με βάση τα κριτήρια: 

• Γενικός βαθμός πτυχίου χ 2 (έως 20 μόρια) 

■ Αναγνωρισμένη επαγγελματική εμπειρία η οποία 
αποδεικνύεται με πιστοποιητικά ή βεβαιώσεις Ασφαλι¬ 
στικού Φορέα. Έτη εργασίας χ 1 (έως 20 μόρια). 

• Γνώση ξένης γλώσσας (έως 10 όταν συνοδεύεται από 
την απόκτηση επαγγελματικού πτυχίου). Η επάρκεια της 
ξένης γλώσσας θα αποδεικνύεται με ανάλογο πτυχίο, πι¬ 
στοποιητικά ή με εξετάσεις που θα ορίζονται από την Ε.Ε. 

• Συνάφεια με το αντικείμενο του προγράμματος (έως 
10 μόρια για τους εργαζόμενους σε υπηρεσίες Υγείας). 

• Επιπρόσθετα προσόντα (έως 20 μόρια σε όσους 
έχουν δημοσιεύσεις σε διεθνή περιοδικά). 

Γ' Φάση: 

Για την επιλογή των υποψηφίων στο Π.Μ.Σ., εφόσον 
αποφασίσει σχετικά η Σ.Ε., πραγματοποιείται προφορική 
συνέντευξη (έως 20 μόρια). Η απόδοση των υποψηφίων 
κατά τη διάρκεια της προφορικής συνέντευξης συνεκτι- 
μάται για την επιλογή τους στο Π.Μ.Σ. 

Η προφορική συνέντευξη αποβλέπει: 

• Στη διαπίστωση της γενικής επιστημονικής κατάρ¬ 
τισης του υποψηφίου και τη συγκρότηση της προσω¬ 
πικότητάς του. 

• Στην επισήμανση ειδικών προσόντων και άλλων χα¬ 
ρακτηριστικών και δραστηριοτήτων του υποψηφίου. 

• Στον εντοπισμό των δυσκολιών που πιθανόν να έχει 
ο υποψήφιος για την ανελλιπή παρακολούθηση των 
μαθημάτων και των λοιπών υποχρεώσεων του Π.Μ.Σ. 

Διαδικασία επιλογής των Μεταπτυχιακών Φοιτητών 

Η Ε.Ε. αφού παραλάβει από τη Γραμματεία τον πίνακα 
των υποψηφίων, ελέγχει τα δικαιολογητικά που έχουν 
υποβληθεί και συντάσσει τον τελικό πίνακα υποψηφί¬ 
ων. Μετά την ανάρτηση του πίνακα των υποψηφίων ΜΦ 
ορίζεται εάν απαιτείται, η ημερομηνία των προφορικών 
συνεντεύξεων. Η υψηλότερη βαθμολογία που μπορεί 
να πάρει υποψήφιος με τα παραπάνω κριτήρια είναι 80 
μόρια. Όσοι εκ των υποψηφίων λάβουν 40 μόρια και 
άνω θεωρούνται επιτυχόντες. Οι μη επιτυχόντες μπορεί 
να κληθούν σε συνέντευξη μετά από απόφαση της Ε.Ε. 
Εφόσον η συνέντευξη κριθεί απαραίτητη από την Ε.Ε. η 
συνολική βαθμολογία μπορεί να φθάσει τα 100 μόρια. 

Με βάση το σύνολο της βαθμολογίας που έχει συγκε¬ 
ντρώσει κάθε υποψήφιος, η Ε.Ε. συντάσσει αξιολογικό 
πίνακα των υποψηφίων. Στον αξιολογικό πίνακα συμπε- 
ριλαμβάνονται, με σειρά επιτυχίας, όλοι οι υποψήφιοι 
και εμφανίζονται οι επιτυχόντες. Στη συνέχεια οι πίνακες 
αυτοί διαβιβάζονται στη Σ.Ε. προς έλεγχο και υποβολή 
τους στη Σ.Τ. προς έγκριση. Σε περίπτωση που δυο ή 
περισσότεροι υποψήφιοι συγκεντρώσουν συνολικά τον 
ίδιο αριθμό μορίων, γίνονται δεκτοί όλοι οι ισοβαθμή- 
σαντες, εφόσον δεν γίνεται υπέρβαση του ανώτατου 
βαθμού εισακτέων. 

Οι επιτυχόντες υποψήφιοι καλούνται να απαντήσουν 
γραπτώς (ηλεκτρονικά ή μέσω Εθχ) εντός επτά (7) ημε¬ 
ρών εάν αποδέχονται ή όχι την ένταξη τους στο Π.Μ.Σ., 
αποδεχόμενοι τους όρους λειτουργίας του. Η μη απά¬ 
ντηση από επιλεγέντα υποψήφιο μέσα στην παραπάνω 

προθεσμία ισοδυναμεί με άρνηση αποδοχής. Εφόσον 
υπάρξουν αρνήσεις η Γραμματεία ενημερώνει τους αμέ¬ 
σως επόμενους στη σειρά αξιολόγησης από το σχετικό 
κατάλογο επιτυχίας. 

Ένσταση κατά των πινάκων επιτυχίας μπορεί να γίνει 
μέσα σε 5 ημέρες απάτην ημερομηνία ανακοίνωσης των 
πινάκων. Η ένσταση, η οποία πρέπει να είναι συγκεκριμέ¬ 
νη, κρίνεταιτελεσίδικα απάτη ΣυνέλευσητουΤμήματος. 

Αριθμός εισακτέων 

Ο αριθμός των εισακτέων ΜΦ που παρακολουθεί στο 
Π.Μ.Σ. καθορίζεται για κάθε χρόνο στον αριθμό 60. 

Άρθρο 4 

ΟΡΓΑΝΩΣΗ ΣΠΟΥΔΩΝ 

Το πρόγραμμα αρχίζει το χειμερινό ή το εαρινό εξάμη¬ 
νο. Η επιτυχής παρακολούθηση του Π.Μ.Σ. αντιστοιχεί 
σε ενενήντα (90) πιστωτικές μονάδες (Ε0Τ5). 

Δικαιώματα μεταπτυχιακών φοιτητών 

Οι μεταπτυχιακοί φοιτητές έχουν όλα τα δικαιώματα 
και τις παροχές που προβλέπονται και για τους φοιτητές 
του πρώτου κύκλου σπουδών, πλην του δικαιώματος 
παροχής δωρεάν διδακτικών συγγραμμάτων. 

Διάρκεια φοίτησης 

Η διάρκεια φοίτησης στο Π.Μ.Σ. είναι κατ'ελάχιστο 
τρία (3) εξάμηνα, στα οποία περιλαμβάνεται και ο χρό¬ 
νος που απαιτείται για την εκπόνηση και υποβολή προς 
κρίση διπλωματικής εργασίας. 

1 ο (Χειμερινό) εξάμηνο: Θεωρητική κατάρτιση 

2ο (Εαρινό) εξάμηνο: Θεωρητική κατάρτιση και προ¬ 
ετοιμασία διπλωματικής εργασίας 

3ο (Χειμερινό) εξάμηνο: Πρακτική άσκηση και διπλω¬ 
ματική εργασία 

Ο ανώτερος χρόνος φοίτησης μπορεί να είναι ίσος με 
το διπλάσιο του υποχρεωτικού χρόνου φοίτησης, δη¬ 
λαδή έξι (6)εξάμηνα, ύστερα από αίτηση του φοιτητή 
στην οποία θα εξηγεί τους λόγους που αιτείται παρά¬ 
ταση φοίτησης και εφόσον η Σ.Τ. την εγκρίνει, κατόπιν 
εισήγησης της Σ.Ε. 

Αναστολή φοίτησης 

Κάθε Μεταπτυχιακός Φοιτητής έχει δικαίωμα να ζητή¬ 
σει, με αίτησή του, άδεια αναστολής της παρακολούθη- 
σηςτων μαθημάτων ή της εκπόνησηςτης διπλωματικής 
του εργασίας. Η άδεια χορηγείται με απόφαση της Σ.Ε. 
και επικύρωσης της από τη Σ.Τ., δίνεται μόνο μία φορά 
και δεν μπορεί να είναι μεγαλύτερης διάρκειας των δύο 
ακαδημαϊκών εξαμήνων, ούτε μικρότερηςτου ενός εξα¬ 
μήνου. 

Άδεια αναστολής φοίτησης περισσότερο από δύο 
ακαδημαϊκά εξάμηνα μπορεί να χορηγηθεί μόνο σε ΜΦ 
που εκπληρώνουν τη στρατιωτική τους θητεία ή σε πε¬ 
ριπτώσεις παρατεταμένης ασθένειας, που πιστοποιείται 
από δημόσιο φορέα. Ο χρόνος αναστολής φοίτησης του 
Μεταπτυχιακού Φοιτητή δεν υπολογίζεται σε περίπτωση 
υπέρβασης της χρονικής διάρκειας φοίτησης. 

Ο ΜΦ που αιτείται αναστολή φοίτησης χωρίς να έχει 
ολοκληρώσει τις υποχρεώσεις του, θα επαναλάβει τη 
φοίτησή του παρακολουθώντας όλα τα μαθήματα, εργα¬ 
στήρια, σεμινάρια, πρακτικές ασκήσεις κ.λπ., στα οποία 
δεν είχε αξιολογηθεί επιτυχώς πριν από την αναστολή 


της φοίτησής του. Ο ΜΦ που παίρνει άδεια αναστολής 
φοίτησης, όταν επαναλάβει τη φοίτησή του, εξακολουθεί 
να υπάγεται στο καθεστώς φοίτησης του χρόνου εγγρα¬ 
φής του ως ΜΦ. Οι ΜΦ που βρίσκονται σε εκπαιδευτική 
άδεια δεν δικαιούνται άδειας αναστολής της φοίτησής 
τους, εκτός εξαιρετικών περιπτώσεων (παρατεταμένη 
ασθένεια κ.λπ.). 

Διαγραφή Μεταπτυχιακού Φοιτητή από το Π.Μ.Σ. 

Η διαγραφή ενός Μεταπτυχιακού Φοιτητή από το 
Π.Μ.Σ., μπορεί να γίνει για τους παρακάτω λόγους: 

• Μετά από απόφαση της Σ.Ε. και επικύρωσης από την 
Σ.Τ., λόγω αποτυχίας ολοκλήρωσης των υποχρεώσεων 
του μέσα στο προβλεπόμενο χρονοδιάγραμμα. 

• Μετά από αίτηση του Μεταπτυχιακού Φοιτητή. 

• Άλλοι σοβαροί λόγοι, ύστερα από εισήγηση της Σ.Ε. 
στην Σ.Τ. 


Πρόγραμμα μαθημάτων - 
Υποχρεώσεις Φοιτητών 


Α ΕΞΑΜΗΝΟ: 

ΓΕΝΙΚΕΣ ΑΡΧΕΣ, Ν0Σ0Λ0ΓΙΑ, ΘΕΡΑΠΕΙΕΣ, ΕΛΛΕΙΜΜΑΤΑ 

ΚΩΔ 

ΜΑΘΗΜΑΤΑ 

Τύπος 

Μαθήματος 

Πιστωτικές 

Μονάδες 

ΜΑ01 

Ανατομία - 
εφαρμοσμένη 
Νευροανατομία, 
Νευροφυσιολογία και 
Νευροαπεικόνιση 

Υ 

5 

ΜΑ02 

Κλινική νευρολογία και 
ψυχιατρική 

Υ 

10 

ΜΑ03 

Μεθοδολογία έρευνας 
και βιοστατιστική στις 
νευροεπιστήμες 

Υ 

5 

ΜΑ04 

Βασικές αρχές 
Νευροαποκατάστασης 

Υ 

5 

ΜΑ05 

Οργάνωση υπηρεσιών 
αποκατάστασης 
στις νευρολογικές 
παθήσεις - ομάδα 
αποκατάστασης 

Υ 

5 

ΣΥΝΟΛΟ 

30 

Β1 ΕΞΑΜΗΝΟ: 

ΝΕΥΡ0ΑΠ0ΚΑΤΑΣΤΑΣΗ ΣΕ ΝΕΥΡ0Α0ΓΙΚΑ ΝΟΣΗΜΑΤΑ ΚΑΙ 
ΣΥΜΠΤΩΜΑΤΑ 

ΚΩΔ 

ΜΑΘΗΜΑΤΑ 

Τύπος 

Μαθήματος 

Πιστωτικές 

Μονάδες 

ΜΒ5 

Μέθοδοι 

νευροαποκατάστασης 
για ανάκτηση 
ελλειμμάτων 

Υ 

4 

ΜΒ6 

Νευροαπο κατάσταση: 
Βασικές αρχές και 
μέθοδοι 

Υ 

9 

ΜΒ7 

Αποκατάσταση 

νευρολογικών 

παθήσεων 

Υ 

9 

ΜΒ8 

Σύγχρονες 
τεχνολογίες στη 
νευροαποκατάσταση 

Υ 

8 

ΣΥΝΟΛΟ 

30 

Β2 ΕΞΑΜΗΝΟ 

(ΕΝΑΛΛΑΚΤΙΚΟ ΕΞΑΜΗΝΟ ΕΞΕΙΔΙΚΕΥΟΜΕΝΩΝ ΣΤΗ 
ΓΝΩΣΤΙΚΗ ΑΠΟΚΑΤΑΣΤΑΣΗ) 

ΚΩΔ 

ΜΑΘΗΜΑΤΑ 

Τύπος 

Μαθήματος 

Πιστωτικές 

Μονάδες 

ΜΒ9 

Εφαρμογές 
νευροψυχολογικής 
αξιολόγησης σε πλαίσια 
νευ ροαπο κατάσταση ς 

Υ 

7 

ΜΒ10 

Γνωστική 

νευ ροαπο κατάσταση: 
Βασικές αρχές και 
μέθοδοι 

Υ 

9 

ΜΒ11 

Γνωστική 

νευροαποκατάσταση 
νευρολογικών και 
ψυχιατρικών νόσων 

Υ 

9 

ΜΒ12 

Γνωστική 

νευροαποκατάσταση 
των διαταραχών λόγου 
και επικοινωνίας 

Υ 

5 

ΣΥΝΟΛΟ 

30 

Γ ΕΞΑΜΗΝΟ 

ΚΩΔ 

ΑΝΤΙΚΕΙΜΕΝΟ 

Τύπος 

Μαθήματος 

Πιστωτικές 

Μονάδες 

ΚΑ 

Κλινική άσκηση (4 
εβδομάδες) 

Υ 

5 

ΔΕ 

Εκπόνηση 

διπλωματικής εργασίας 

Υ 

25 

ΣΥΝΟΛΟ 

30 


Με απόφαση της Συνέλευσης του Τμήματος, ύστερα 
από αιτιολογημένη πρόταση της Συντονιστικής Επιτρο¬ 
πής (Σ.Ε.) είναι δυνατόν κάποιο (ή κάποια) από τα μαθή¬ 
ματα να διδαχθεί σε εξάμηνο διαφορετικό από εκείνο 
που προβλέπεται στην απόφαση της Συγκλήτου. 

Τα μαθήματα του πρώτου (χειμερινού) εξαμήνου του 
Π.Μ.Σ. αρχίζουν την 1 η Οκτωβρίου και λήγουν τη 15η 
Ιανουάριου, του κάθε ακαδημαϊκού έτους. 

Τα μαθήματα του δευτέρου (εαρινού) εξαμήνου του 
Π.Μ.Σ. αρχίζουν, την 1 η Φεβρουάριου και λήγουν την 
15η Μάίου, του κάθε ακαδημαϊκού έτους. 

Η Πρακτική Άσκηση του τρίτου (χειμερινού) εξαμήνου 
του Π.Μ.Σ., αρχίζει την 1 η Οκτωβρίου και λήγει την 31 η 
Ιανουάριου, του κάθε ακαδημαϊκού έτους. 

Τα μαθήματα πραγματοποιούνται διά ζώσης και οι 
Μεταπτυχιακοί Φοιτητές είναι υποχρεωμένοι να παρα¬ 
κολουθούν ανελλιπώς τις παραδόσεις, τα εργαστήρια και 
τις άλλες δραστηριότητες που προβλέπονται για κάθε 
μάθημα. Απουσία πέραν του 30% (διαλέξεις, εργαστήρια 
ή μη έγκαιρη παράδοση των εργασιών) οδηγεί αυτομά¬ 
τως σε αποκλεισμό από τις εξετάσεις του αντίστοιχου 
μαθήματος και υποχρεούται να το παρακολουθήσει σε 


επόμενο αντίστοιχο εξάμηνο. Επιπρόσθετα οι ΜΦ είναι 
υποχρεωμένοι να παρακολουθούν ανελλιπώς όλες τις 
δραστηριότητες του Π.Μ.Σ. Σε αποκλεισμό από τις εξε¬ 
τάσεις ενός μαθήματος οδηγούν επίσης και απουσίες 
από τις επιστημονικές και ερευνητικές δραστηριότητες 
που πραγματοποιούνται στα πλαίσια του Π.Μ.Σ., όπως 
συνέδρια, ημερίδες, διαλέξεις, εργαστήρια, κ.τ.λ. 

Σε περίπτωση αδυναμίας πραγματοποίησης μαθήμα¬ 
τος από διδάσκοντα, προβλέπεται αναπλήρωση πριν το 
τέλος του αντίστοιχου εξαμήνου. 

Μεταπτυχιακή Διπλωματική Εργασία 

Κάθε Μεταπτυχιακός Φοιτητής (ΜΦ) είναι υποχρεω¬ 
μένος να εκπονήσει Διπλωματική Εργασία. Το θέμα της 
Διπλωματικής Εργασίας θα επιλέγεται κατά τη διάρκεια 
του 2ου εξαμήνου των μαθημάτων από τον μεταπτυχι¬ 
ακό φοιτητή σε συνεργασία με τον Επιβλέποντα Καθη¬ 
γητή και θα κατατίθεται στη Σ.Ε. προς έγκριση. Εφόσον 
εγκριθεί, ο Επιβλέπων Καθηγητής θα είναι υπεύθυνος 
για την παρακολούθηση του έργου του ΜΦ και μαζί με 
τα άλλα μέλη της Τριμελούς Εξεταστικής Επιτροπής θα 
εγκρίνουν τη Διπλωματική Εργασία, την οποία ο υπο¬ 
ψήφιος θα υποστηρίζει δημόσια. Λεπτομερής Οδηγός 
Εκπόνησης της Διπλωματικής Εργασίας θα αναρτηθεί 
στο διαδικτυακό τόπο του ΠΜΣ με την έναρξη των μα¬ 
θημάτων και θα αναπτυχθεί με λεπτομέρειες στο μάθημα 
Μεθοδολογία της Έρευνας. 

Άρθρο 5 
Εξετάσεις 

Η εξέταση κάθε μαθήματος μπορεί να γίνει προφορι¬ 
κά, γραπτά, με αξιολόγηση της Μεταπτυχιακής Ειδίκευ¬ 
σης, τυχόν δημοσίευση σε έγκριτο ιατρικό περιοδικό 
ή με άλλο τρόπο που θα καθορίσει η Σ.Ε. Οι εξετάσεις 
πραγματοποιούνται τρεις φορές το χρόνο: Από τη 15η 
έως τη 31η Ιανουάριου για το πρώτο εξάμηνο, από τη 
25η Μάίου έως τη 10η Ιουνίου για το δεύτερο εξάμηνο 
και επαναληπτικές εξετάσεις για τους αποτυχόντες στις 
προηγούμενες εξετάσεις κατά το πρώτο δεκαπενθήμε¬ 
ρο του Σεπτεμβρίου. Σε εξαιρετικές περιπτώσεις η Σ.Τ. 
μετά από εισήγηση της Σ.Ε. μπορεί να τροποποιήσει ή να 
μεταθέσει το χρόνο εξετάσεων ή να ορίσει και τέταρτη 
εξεταστική περίοδο. 

Αν ο μεταπτυχιακός φοιτητής αποτύχει στην εξέταση 
μαθήματος ή μαθημάτων, ακόμα και στις επαναληπτικές 
εξετάσεις, εξετάζεται, ύστερα από αίτησή του, από τριμε¬ 
λή επιτροπή μελών Δ.Ε.Π. της Σχολής, οι οποίοι έχουν το 
ίδιο ή συναφές γνωστικό αντικείμενο με το εξεταζόμενο 
μάθημα και ορίζονται από τη Συνέλευση του Τμήματος. 
Από την επιτροπή εξαιρείται ο υπεύθυνος της εξέτασης 
διδάσκων. Αν αποτύχει και τότε, διαγράφεται από το ΠΜΣ. 

Για τη πρακτική άσκηση του τρίτου εξαμήνου δεν 
απαιτούνται εξετάσεις και οι φοιτητές θα κληθούν να 
καταθέσουν τα αποδεικτικά στοιχεία πραγματοποίησης 
της πρακτικής άσκησης στην Σ.Ε. 

Περιπτώσεις αδυναμίας προσέλευσης στις εξετάσεις 
οποιουδήποτε μαθήματος λόγω σοβαρού κωλύματος 
το οποίο θα βεβαιώνεται με την προσκόμιση επικυρω¬ 
μένων δικαιολογητικών, κρίνονται από την Σ.Ε., η οποία 

αποφαίνεται περί της επάρκειας των προσκομιζόμενων 
δικαιολογητικών κατά την απόλυτη κρίση της. 

Η βαθμολογία των Μεταπτυχιακών Φοιτητών, που με 
επιτυχία έχουν αξιολογηθεί, έχει ως ελάχιστο βαθμό το 5 
(πέντε) με άριστα το 10 (δέκα) και κατατίθεται στη Γραμ¬ 
ματεία του Π.Μ.Σ. από την Επιτροπή Εξετάσεων. 

Απονομή Διπλώματος Μεταπτυχιακών Σπουδών 

Στους ΜΦ που ολοκλήρωσαν με επιτυχία τις φοι¬ 
τητικές τους υποχρεώσεις στο Π.Μ.Σ. απονέμεται στα 
Ελληνικά ο τίτλος σπουδών Δίπλωμα Μεταπτυχιακών 
Σπουδών «Νευροαποκατάσταση» για τους υποψηφίους 
που θα ακολουθήσουν το γενικό πρόγραμμα σπουδών 
(Α, Β1, Γ εξάμηνο) και Δίπλωμα Μεταπτυχιακών Σπουδών 
(Δ.Μ.Σ) στη «Νευροαποκατάσταση με εξειδίκευση στη 
Γνωστική Νευροαποκατάσταση» για τους υποψηφίους 
που θα ακολουθήσουν το πρόγραμμα εξειδίκευσης 
(Α, Β2, Γ εξάμηνο). 

Η καθομολόγηση των διπλωματούχων γίνεται από 
την Κοσμητεία της Σχολής Επιστημών Υγείας, παρου¬ 
σία εκπροσώπου των Πρυτανικών Αρχών. Ο τύπος του 
Διπλώματος Μεταπτυχιακών Σπουδών και το κείμενο 
της καθομολόγησης των διπλωματούχων καθορίζεται 
σύμφωνα με την απόφαση της Συγκλήτου του Πανεπι¬ 
στημίου Θεσσαλίας. 

Δίπλωμα Μεταπτυχιακών Σπουδών δεν απονέμεται σε 
φοιτητή του οποίου ο τίτλος σπουδών πρώτου κύκλου 
από ίδρυμα της αλλοδαπής δεν έχει αναγνωριστεί από 
το Διεπιστημονικό Οργανισμό ΑναγνώρισηςΤίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα 
με το ν. 3328/2005 (Α'80). 

Άρθρο 6 

ΔΙΔΑΣΚΑΛΙΑ - ΔΙΔΑΣΚΟΝΤΕΣ 

Στο Π.Μ.Σ. «Νευροαποκατάσταση» θα απασχοληθούν 
μέλη ΔΕΠ του τμήματος Ιατρικής και άλλων τμημάτων 
του Π.Θ. ή άλλωνΤμημάτων Πανεπιστημίων της ημεδα¬ 
πής ή διδάσκοντες ομοταγών ιδρυμάτων της αλλοδαπής, 
καθώς και άλλες κατηγορίες διδασκόντων σύμφωνα με 
τις διατάξεις του άρθρου 36 του ν. 4485/2017 (ΦΕΚ 114, 
τ. Α', 04-08-2017). Οι διδάσκοντες θα είναι σε ποσοστό 
60% μέλη ΔΕΠ του οικείου τμήματος και σε ποσοστό 
40% μέλη ΔΕΠ άλλων τμημάτων. Επίσης, θα πραγμα¬ 
τοποιούνται διαλέξεις και από διάφορους άλλους ομι¬ 
λητές, σύμφωνα με την παράγραφο 5 του άρθρου 36 
του ν. 4485. 

Η διαδικασία ανάθεσης διδασκαλίας γίνεται από την 
Σ.Τ. κατόπιν εισηγήσεως της Σ.Ε. Τα κριτήρια επιλογής 
των διδασκόντων είναι η αξιολόγηση της συνάφειάς της 
επιστημονικής τους ιδιότητας και του ερευνητικού τους 
ενδιαφέροντος με το αντικείμενο του Π.Μ.Σ. 

ΕΠΙΒΛΕΠΟΝΤΕΣ ΜΔΕ 

Η Σ.Ε. ύστερα από αίτηση του υποψηφίου, στην οποία 
αναγράφεται ο προτεινόμενος τίτλος της διπλωματικής 
εργασίας, ο προτεινόμενος επιβλέπων και επισυνάπτεται 
περίληψη της προτεινόμενης εργασίας, ορίζει ένα μέλος 
ΔΕΠ ως επιβλέποντα αυτής και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων. Για να 
εγκριθεί η εργασία ο φοιτητής οφείλει να την υποστη¬ 


ρίξει ενώπιον της εξεταστικής επιτροπής. Οι μεταπτυ¬ 
χιακές διπλωματικές εργασίες, εφόσον εγκριθούν από 
την εξεταστική επιτροπή, αναρτώνται υποχρεωτικά στο 
διαδικτυακό τόπο της οικείας Σχολής. 

Ο μέγιστος αριθμός επίβλεψης διπλωματικών εργασι¬ 
ών, ορίζεται έως επτά φοιτητές ανά επιβλέποντα. 

Άρθρο 7 

ΑΞΙΟΛΟΓΗΣΗ 

Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές, σύμφωνα με το άρθρο 44 του 
ν. 4485/2017. 

Α. Αξιολόγηση από τους υπεύθυνους και διδάσκοντες 
καθηγητές 

Οι υπεύθυνοι και διδάσκοντες καθηγητές μετά τη λήξη 
κάθε χρόνου εφαρμογής του προτεινόμενου προγράμ¬ 
ματος, παραδίδουν έκθεση με τις παρατηρήσεις τους 
ανά διδασκόμενο μάθημα και αντικείμενο και προτάσεις 
βελτίωσης του προγράμματος. 

Β. Αξιολόγηση από τους φοιτητές 

Οι Μεταπτυχιακοί Φοιτητές μετά την λήξη κάθε χρό¬ 
νου εφαρμογής του προτεινόμενου προγράμματος, πα¬ 
ραδίδουν ανώνυμο συμπληρωμένο ερωτηματολόγιο 
στη Γραμματεία του προγράμματος, που αφορά το πε¬ 
ριεχόμενο του κάθε μαθήματος, τον τρόπο διδασκαλίας 
και εξέτασης του από τον διδάσκοντα, παρατηρήσεις για 
βελτίωση του και αξιολόγηση του με δεδομένη κλίμακα. 

Γ. Αξιολόγηση του Π.Μ.Σ. από εσωτερικούς και εξωτε¬ 
ρικούς αξιολογητές 

Με την ολοκλήρωση του πρώτου κύκλου σπουδών, θα 
γίνει αξιολόγηση του Π.Μ.Σ. θα οριστούν δυο επιτροπές, 
μια εσωτερική αποτελούμενη από πέντε μέλη ΔΕΠ του 
Τμήματος Ιατρικής του Πανεπιστημίου Οεσσαλίας και 
μια εξωτερική αποτελούμενη από επίσης πέντε μέλη, 
επιστήμονες ευρέως αναγνωρισμένων από την ακαδη¬ 
μαϊκή, επιστημονική, ερευνητική κοινότητα αλλά και από 
την παραγωγή, οι οποίοι θα κληθούν να συντάξουν έκ¬ 
θεση με τις απόψεις, παρατηρήσεις και συστάσεις για 
το Π.Μ.Σ. 

Το 2011 (αριθμ. 1763/28.11.2011 έγγραφο της ΑΔΙΠ), 
ολοκληρώθηκε η εξωτερική αξιολόγηση του Τμήματος 
Ιατρικής του Πανεπιστημίου Θεσσαλίας. 

Δ. Μεθοδολογία εφαρμογής των συμπερασμάτων της 
αξιολόγησης για την διαρκή βελτίωση της ποιότητας 
του Π.Μ.Σ. 

Ολα τα έγγραφα αξιολόγησης θα λαμβάνονται υπόψη 
απάτην επιτροπή αξιολόγησης και θα γίνονται διορθω¬ 
τικές αλλαγές - όπου αυτό είναι εφικτό - για την επόμενη 
ακαδημαϊκή χρονιά. 

Άρθρο 8 

ΤΕΛΗ ΦΟΙΤΗΣΗΣ 

Τατέλη φοίτησηςστο Π.Μ.Σ. «Νευροαποκατάσταση», 
ανέρχονται στο ποσό των τριών χιλιάδων ευρώ (3.000 €). 

Τα δίδακτρα καταβάλλονται ως εξής: 

- Χίλια πεντακόσια ευρώ (1.500 €) κατά την εγγραφή, 
με την έναρξη του πρώτου εξαμήνου. 

- Χίλια πεντακόσια ευρώ (1.500 €) με την έναρξη του 
δευτέρου εξαμήνου 




6690 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'503/20.02.2019 


Σε περίπτωση διακοπής της φοίτησης στο Π.Μ.Σ. δεν 
επιστρέφεται το μέρος των διδάκτρων που έχει κατα¬ 
βληθεί. 

Δωρεάν φοίτηση 

Από τα τέλη φοίτησης απαλλάσσονται οι φοιτητές του 
Π.Μ.Σ., των οποίων το ατομικό εισόδημα, εφόσον διαθέ¬ 
τουν ίδιο εισόδημα, και το οικογενειακό διαθέσιμο ισο¬ 
δύναμο εισόδημα δεν υπερβαίνουν αυτοτελώς, το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής (ΕΛ.ΣΤΑΤ.). Η απαλλαγή 
αυτή παρέχεται για τη συμμετοχή σε ένα μόνο Π.Μ.Σ. 
Σε κάθε περίπτωση, οι απαλλασσόμενοι φοιτητές δεν 
ξεπερνούν το ποσοστό του τριάντα τοις εκατό (30%) 
του συνολικού αριθμού των φοιτητών που εισάγονται 
στο Π.Μ.Σ. Αν οι δικαιούχοι υπερβαίνουν το ποσοστό 
του προηγούμενου εδαφίου, επιλέγονται με σειρά κα¬ 
τάταξης ξεκινώντας από αυτούς που έχουν το μικρό¬ 
τερο εισόδημα. Με απόφαση του Υπουργού Παιδείας, 
Έρευνας και Θρησκευμάτων, η οποία δημοσιεύεται στην 
Εφημερίδα της Κυβερνήσεως ορίζεται κάθε θέμα σχετι¬ 
κό με την εφαρμογή των προηγούμενων εδαφίων. Με 
όμοια απόφαση διαπιστώνεται κατ' έτος το ποσό που 
αντιστοιχεί στο εθνικό διάμεσο διαθέσιμο ισοδύναμο 
εισόδημα (το ατομικό και το εβδομήντα τοις εκατό (70%) 
του οικογενειακού), σύμφωνα μετά στοιχεία της ΕΛ.ΣΤΑΤ. 
Για την εφαρμογή της παρούσας παραγράφου λαμβάνο- 
νται υπόψη, από την Επιτροπή που συγκροτείται δυνάμει 
της περίπτωσης δ' της παραγράφου 3 του άρθρου 31, 
τα εισοδήματα του τελευταίου φορολογικού έτους, για 
το οποίο κατά το χρόνο της επιλογής στο Π.Μ.Σ. έχει 
ολοκληρωθεί η εκκαθάριση φόρου, σύμφωνα με όσα 
ορίζονται στον Κώδικα Φορολογίας Εισοδήματος. 

Η αίτηση για απαλλαγή από τα τέλη φοίτησης υπο¬ 
βάλλεται ύστερα από την ολοκλήρωση της διαδικασίας 
επιλογής των φοιτητών των Π.Μ.Σ. Η οικονομική κατά¬ 
σταση υποψηφίου σε καμία περίπτωση δεν αποτελεί 
λόγο μη επιλογής σε Π.Μ.Σ. Όσοι λαμβάνουν υποτροφία 
από άλλη πηγή, δεν δικαιούνται απαλλαγή. 


Ο αριθμός των φοιτητών που μπορούν να παρακο¬ 
λουθήσουν το Π.Μ.Σ. χωρίς τέλη φοίτησης μπορεί να 
είναι το ανώτερο δεκαοκτώ (18) άτομα. Η Επιτροπή Αξι¬ 
ολόγησης θα έχει τη δυνατότητα να ζητήσει από τους 
υποψήφιους για δωρεάν φοίτηση το Ε1 και Ε9του ίδιου 
και της οικογένειας του και τα στοιχεία των τραπεζικών 
τους λογαριασμών. 

Άρθρο 9 

ΥΠΟΤΡΟΦΙΕΣ 

Υποτροφίες για εκπόνηση Διδακτορικής Διατριβής στο 
Τμήμα Ιατρικήςτου Πανεπιστημίου Θεσσαλίας, δίδονται 
στους 3 πρώτους φοιτητές με σειρά βαθμολογίας, που θα 
τελειώσουν εγκαίρως τις σπουδές, δηλ. τον Φεβρουάριο 
ή και τον Ιούλιο του ακαδημαϊκού έτους αποφοίτησής 
τους. 

Το ποσό της υποτροφίας ανέρχεται στις 2.000 € συ¬ 
νολικά για κάθε υπότροφο, που δίνεται τμηματικά με 
βάση την πρόοδο που θα πιστοποιείται από την τριμελή 
επιτροπή. 

Άρθρο 10 

ΔΙΟΙΚΗΤΙΚΗ -ΤΕΧΝΙΚΗ ΥΠΟΣΤΗΡΙΞΗ 

Στο Π.Μ.Σ. «Νευροαποκατάσταση» για τη Γραμμα¬ 
τειακή - Διοικητική Υποστήριξη, μετά από Πρόσκληση 
Εκδήλωσης Ενδιαφέροντος μέσω ΕΛΚΕ Θεσσαλίας, θα 
προσληφθεί προσωπικό με σύναψη σύμβασης έργου. 

Η Τεχνική υποστήριξη γίνεται από το μόνιμο προσω¬ 
πικό του Π.Θ. 

Άρθρο 11 

Κάθε άλλο θέμα σχετικό με την οργάνωση και λειτουρ¬ 
γία του προγράμματος που δεν έχει προβλεφθεί από τον 
παρόντα Κανονισμό, θα περνάει από τη Συνέλευση της 
Σ.Ε. κι έπειτα από την Σ.Τ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 11 Φεβρουάριου 2019 

Ο Πρύτανης 

ΖΗΣΗΣ ΜΑΜΟΥΡΗΣ 

